stanford-oval/wikipedia huggingface dataset:
Robert Orth

Robert Orth (21. tammikuuta 1947 Chicago, Illinois – 12. heinäkuuta 2019 Libertyville, Illinois) oli yhdysvaltalainen ooppera- ja musikaalilaulaja, äänialaltaan baritoni.
Orth valmistui Wheaton Collegesta ja työskenteli tämän jälkeen musiikinopettajana Chicagon kouluissa. Hän teki ammattimaisen oopperadebyyttinsä vuonna 1974 Chicago Opera Theaterissa Guglielmon roolissa oopperassa Così fan tutte. Vuonna 2003 hän teki ensimmäisen esiintymisensä Metropolitan-oopperassa Kromowin roolissa Tim Alberyn tuotannossa Iloisesta leskestä. Orth tuli erityisen tunnetuksi esiintymisistään päärooleissa uusissa yhdysvaltalaisissa oopperoissa. Hän loi nimiroolin Stewart Wallacen oopperassa Harvey Milk vuonna 1995, Owen Hartin roolin Jake Heggien oopperassa Dead Man Walking vuonna 2000 ja Howie Albertin roolin Terence Blanchardin oopperassa Champion vuonna 2013. Orth esitti moneen otteeseen myös Richard Nixonin roolin John Adamsin oopperassa Nixon in China.
Orth kuoli heinäkuussa 2019. Hän oli ollut noin viisikymmentä vuotta naimisissa, ja hänellä oli kaksi poikaa.
Pu’er

| Pu’er (kiin>  普洱市, Pǔ'ěr Shì) |
| --- | --- |
 Pu'erin sijainti Kiinan Yunnanin maakunnassa
 Pu’er
 Koordinaatit: 22.777°N, 100.97°E 
Valtio:  Kiina
Maakunta:  Yunnan
Hallinto:  
 – Hallinnon tyyppi:  prefektuuritason kaupunki
Pinta-ala:  
 – Kokonaispinta-ala:  45 385 km²
Korkeus:  1 306 m
Väkiluku   (2010):  2 542 898
Aikavyöhyke:  UTC+8
Postinumero:  665000
Suuntanumero(t):  0879
Rekisterikilpi:  云J
 
 www.puershi.gov.cn 
Infobox OKVirheellinen NIMI-arvo: 
Pu’er (kiin. 普洱市, pinyin: Pǔ'ěr Shì) kirjoitetaan usein myös Puer, Puerh tai Pu Erh, on prefektuuritason kaupunki Lounais-Kiinan Yunnanin maakunnan lounaisosassa. Prefektuurin pinta-ala on 45 385 neliökilometriä ja väkiluku 2,54 miljoonaa (2010). Kaupungin keskusta sijaitsee linnuntietä noin 300 kilometriä maakunnan pääkaupunki Kunmingista lounaaseen.
Kaupungin aiempi nimi oli alkuvuoteen 2007 asti Simao (kiin. 思茅市, pinyin: Sīmáo Shì). Nimen muutoksen jälkeen Simao jäi hallintokeskuksena toimivan kaupunkipiirin nimeksi.
Maatiede

Prefektuuri rajoittuu kaakossa osin Laosiin ja Vietnamiin, etelässä Xishuangbannan prefektuuriin, lännessä Myanmariin ja luoteessa Lincangin prefektuuriin. Pohjoisessa naapurina on Dalin, koillisessa Chuxiongin, idässä Yuxin ja Honghen prefektuurit.
Teetuotanto

Pu’erin seutua pidetään teepensaan (Camellia sinensis) alkukotina. Seudun vuoristosta on tavattu on hyvin vanhoja teepensaan lähilajien villikantoja (vanhin tunnettu, maailman vanhimpana teepuuna pidetty elävä Camellia taliensis on yli 2700 vuotta vanha), näiden villejä välimuotoja teepensaan kanssa ja hyvin vanhoja teepensaiden päämuunnoksia (C. sinesis var. assamica ja C. sinesis var. sinesis) sekä teepensaan kehitykseen liittyviä kasvifossiileja. Seudun teekulttuuri kuuluu maailman vanhimpiin ja kakuiksi puristettu pu’er-tee on sieltä peräisin. Seudun teenviljely mainitaan Tang-dynastian ajan kirjallisissa lähteissä (yli 1100 vuotta sitten) ja pu’er-teen alkuperä kerrotaan Ming-dynastian aikaisessa teoksessa. Seudulle on perustettu vuonna 2012 FAO:n hyväksymä teehen keskittyvä maatalousperinnön  suojelualue.
Pu’erin prefektuurissa sijaitsee Xishuangbannan ohella monia Yunnanin maakunnan teetuotannostaan arvostetuista teevuorista.
Hallinnollinen jako

Piirikuntatasolla kaupunki jakautuu yhteen kaupunkipiiriin ja yhdeksään autonomiseen piirikuntaan.
| Pu’erin hallinnollinen jako piirikuntatasolla |
| --- | --- | --- | --- |

| # | Nimi | Kiinan merkit | Pinyin |
| 1 | Simao (kaupunkipiiri) | 思茅区 | Sīmáo Qū |
| 2 | Ning’erin hanien ja yiden autonominen piirikunta | 宁洱哈尼族彝族自治县 | Níng'ěr Hānízú Yízú Zìzhìxiàn |
| 3 | Mojiangin hanien autonominen piirikunta | 墨江哈尼族自治县 | Mòjiāng Hānízú Zìzhìxiàn |
| 4 | Jingdongin yiden autonominen piirikunta | 景东彝族自治县 | Jǐngdōng Yízú Zìzhìxiàn |
| 5 | Jinggun daiden ja yiden autonominen piirikunta | 景谷傣族彝族自治县 | Jǐnggǔ Dǎizú Yízú Zìzhìxiàn |
| 6 | Zhenyuanin yiden, hanien ja lahujen autonominen piirikunta | 镇沅彝族哈尼族拉祜族自治县 | Zhènyuán Yízú Hānízú Lāhùzú Zìzhìxiàn |
| 7 | Jiangchengin hanien ja yiden autonominen piirikunta | 江城哈尼族彝族自治县 | Jiāngchéng Hānízú Yízú Zìzhìxiàn |
| 8 | Menglianin daiden, lahujen ja waiden autonominen piirikunta | 孟连傣族拉祜族佤族自治县 | Mènglián Dǎizú Lāhùzú Wǎzú Zìzhìxiàn |
| 9 | Lancangin lahujen autonominen piirikunta | 澜沧拉祜族自治县 | Láncāng Lāhùzú Zìzhìxiàn |
| 10 | Ximengin waiden autonominen piirikunta | 西盟佤族自治县 | Xīméng Wǎzú Zìzhìxiàn |
Galleria

Pu’erin kaupunkia lähellä linja-autoasemaa, kuvattu joulukuussa 2011.
Vuoristomaisemaa Ximengin piirikunnassa.
Bixin vanhakaupunki Mojiangin piirikunnassa.
Aiheesta muualla

Kuvia tai muita tiedostoja aiheesta Pu’er Wikimedia Commonsissa
Säätila Pu'erissa (englanniksi) ja (kiinaksi) (weather.com.cn)
GIAHS - Pu'er Tea and Tea Culture System (pdf kalvosarjasta) (Arkistoitu – Internet Archive) (englanniksi) (fao.org)
Pu'er Coffee in Yunnan (englanniksi) (yunnanadventure.com)
Pu'er in Yunnan Top 20 beautiful scenery list (englanniksi) (chinadaily.com.cn)
Ripsumedaka

| Ripsumedaka> Uhanalaisuusluokitus |
| --- | --- |
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Lahko::  Nokkakalat Beloniformes
Heimo::  Medakat Adrianichthyidae
Suku::  Adrianichthys
Laji::  oophorus
Kaksiosainen nimi
 Adrianichthys oophorus  Kottelat, 1990 
Katso myös
   Ripsumedaka Wikispeciesissä  
Infobox OKNimi-testi OK: 
Ripsumedaka (Adrianichthys oophorus) on medakojen (Adrianichthyidae) heimoon kuuluva kalalaji. Maurice Kottelat kuvasi lajin tieteelle vuonna 1990.
Ulkonäkö ja koko

Ripsumedakan tavallinen pituus on noin 6,5 senttimetriä. Se voi kasvaa jopa 8,5 senttimetrin mittaiseksi.
Levinneisyys ja elinympäristö

Ripsumedakaa tavataan Indonesiassa. Laji elää makeassa vedessä. Ripsumedakalle sopivin veden pH-arvo on 7,5–8,5 ja veden lämpötila 24–29 °C. Se elää veden pelagisella alueella.
Rijeka bez imena

|  Rijeka bez imena |
| --- | --- |
 Marija Šestić esittämässä kappalettaan Eurovision laulukilpailussa.
Kappaleen tiedot
Esittäjä(t):  Marija Šestić
Säveltäjä(t):  Aleksandra Milutinović Goran Kovačić
Sanoittaja(t):  Aleksandra Milutinović
Euroviisutiedot
Vuosi:  2007
Maa:  Bosnia ja Hertsegovina
Kieli:  serbia
Sijoitus:  11.
Pisteet:  106
Rijeka bez imena (suom. Joki ilman nimeä) on Marija Šestićin esittämä kappale, joka hän edusti Bosnia ja Hertsegovinaa vuoden 2007 Eurovision laulukilpailussa Suomen Helsingissä.
Kappale pääsi suoraan kilpailun finaaliin, jossa se sijoittui 24 maan joukosta sijalle 11.
PlayStation Network

| PlayStation Network |
| --- | --- |

Kehittäjä:  Sony Computer Entertainment
Julkaistu:  marraskuu 2006
Palvelun tila:  aktiivinen
Alustat:  PlayStation 3, PlayStation 4, PlayStation 5, PlayStation Portable, PlayStation Vita
Lisää peliartikkeleitaVideopelien teemasivulla
PlayStation Network (tunnetaan myös nimellä PSN) on Sonyn tuottama ilmainen verkkopalvelu PlayStation-sarjan pelikonsoleille. PlayStation Networkin käyttäjille on tarjolla maksullinen PlayStation Plus -tilaajapalvelu, jossa kuukausimaksua vastaan saa pelejä ja muuta sisältöä.
Sony julkisti aikeensa palvelun tuottamisesta 15. toukokuuta 2006 PlayStation Business Conferencessa.
Erillisenä aloitettu PlayStation Now -pilvipelipalvelu on maaliskuusta 2022 lähtien ollut osa PlayStation Plus -palvelua.
Käyttäjämäärät

Vuoden 2009 tammikuuhun mennessä palveluun oli rekisteröitynyt yli 17 miljoonaa käyttäjää ja käyttäjät olivat ladanneet sisältöä yli 330 miljoonaa kertaa. Maaliskuussa 2012 Sony ilmoitti palvelulla olevan 90 miljoonaa rekisteröityä käyttäjää. Marraskuussa 2013 käyttäjätunnuksia oli yli 150 miljoonaa.
Vuoden 2020 toisen neljänneksen tiedoissa PlayStation Plus -palvelulla oli 45,9 miljoonaa tilaajaa ja PlayStation Networkilla oli 107 miljoonaa kuukausittaista käyttäjää.
Käyttäjän rekisteröinti

PlayStation Networkiin voi rekisteröityä joko PlayStation 3:n tai tietokoneen kautta. Myös PlayStation Portable -järjestelmällä voi rekisteröityä. Valittavana on kahdentyyppisiä tunnuksia: Master account ja Sub account. Ensimmäinen vaihtoehto antaa mahdollisuuden kaikkiin toimintoihin, mutta Master-tunnuksen tekijän pitää olla yli 18-vuotias. Master-tunnuksen haltija voi tehdä Sub-tunnuksia, joille hän voi määrittää asetukset ja rajoitteet. PSP:llä rekisteröityessä ei tarvitse erikseen valita haluaako Master- vai Sub-tunnuksen.
Koska Master- ja Sub-tunnukset eivät ole riippuvaisia PlayStation 3:n tuotantonumerosta, niitä voidaan käyttää myös muissa PS3-konsoleissa. Tämän vuoksi yhdessä PS3-konsolissa voi olla monta Master-tunnusta. PlayStation Network sisältää myös PlayStation Store -verkkokaupan, jonne menemiseen tarvitaan kuitenkin PSN-rekisteröinti. PSN sisältää myös Internet-selaimen, johon ei tarvitse tunnuksen rekisteröintiä.
Palvelut > Kommunikaatio ja viestintä

Tunnuksen rekisteröiminen
Aulat/otteluiden aloitus
Ennätykset/rankingit
Pelien tallennus/lataaminen
Kaverilista ja avatarit
Ääni- ja videochat
Ystävien lisääminen ja estäminen
Viestien lähettäminen ja vastaanottaminen
Ilmainen Internet-selain
PlayStation Home
Life with PlayStation (Folding@homen päivitys, joka lisää realistisuutta ja mahdollisuuden katsoa uutisia ja sään)
Palvelut > Tunnukset

Käyttäjän tekeminen
PS3 Network ID (toimii nimimerkkinä peleissä)
Palvelut > Kaupankäynti

PlayStation Store
Televisio-ohjelmien ja elokuvien lataaminen (tulossa)
PlayStation Store

PlayStation Store on virtuaalikauppa, josta voi ostaa videoita, pelidemoja ja pelejä. PlayStation Store on käytettävissä PlayStation 3:lla ja sitä uudemmilla konsoleilla. PlayStation Portablelle on tehty oma PlayStation Store -virtuaalikauppa, jonne pääsee tietokoneen kautta tai PSP:llä (uudemmissa päivityksissä). PlayStation Network -tunnus on luotava ennen kuin voi tehdä ostoksia.
PlayStation Store > Sisältö

PlayStation Store sisältää ladattavaa (eli digitaalista) sisältöä PlayStation 3:lle ja PlayStation Portablelle. Jokaiselle eri maanosalle on oma kauppansa (Eurooppa, Amerikka, Aasia), mutta esimerkiksi Euroopassa on monelle maalle oma kauppansa. Euroopan ja Amerikan kauppapaikka päivittyy joka keskiviikko.
PlayStation Store > Tarjonta

Ladattavia PlayStation Network -pikkupelejä, jotka maksavat yleensä noin 4–10 euroa.
Ilmaisia demoja tuleviin peleihin.
Ilmaisia trailereita tulevista Blu-ray-elokuvista.
Ilmaisia pelivideoita (kuten trailereita ja haastatteluja).
Lisäsisältöä peleihin (esimerkiksi uusia tasoja, hahmoja ja autoja).
Ensimmäisen PlayStationin klassikkopelejä, jotka voi ladata sekä PS3:lle että PSP:lle.
PlayStation 2:n klassikkopelejä PS3:lle
PC Enginen pelejä PS3:lle ja PSP:lle
Neo Geon konsolin pelejä PS3:lle ja PSP:lle
Taustakuvia ja teemoja, joilla voi koristella omaa PS3-valikkoaan.
Tulossa Sega Dreamcastin pelejä ladattavaksi.
PlayStation Store > Raha ja valuutta

PlayStation Store käyttää paikallista rahaa jokaisessa eri Storessa. Esimerkiksi Amerikan Storessa käytetään Yhdysvaltain dollaria ja Euroopan kauppapaikoilla euroa tai puntaa. Tämä on toisin kuin Microsoftin ja Nintendon kauppapaikoilla, joissa käytetään Microsoft- ja Nintendo-pisteitä. Rahaa voi lisätä tilin ”lompakkoon” omalla luottokortillaan tai kaupoissa myytävillä PlayStation-korteilla. PlayStation-kortteja alettiin myydä Euroopassa 1. lokakuuta 2009
PlayStation Store > Alustatuki

Huhtikuussa 2021 Sony perui päätöksen sulkea digitaalinen kauppapaikka PlayStation 3- ja PlayStation Vita-laitteille. Maaliskuussa Sony sulki vanhan verkkoselaimella käytettävän version PlayStation Storesta, jossa oli pelejä PlayStation 3:lle, PlayStation Portablelle ja PlayStation Vitalle.
PlayStation Portablelle tarkoitettu kauppapaikka suljettiin 2. heinäkuuta aiemman ilmoituksen mukaan.
PlayStation Plus

PlayStation Plus on yli 150 miljoonalle PlayStation Networkin käyttäjälle tarjolla oleva tilaajapalvelu, jossa kuukausittaista tai vuosikohtaista maksua vastaan käyttäjä saa ilmaisia pelejä, ladattavaa sisältöä (DLC) ja alennuksia peleistä PlayStation Portable-, PlayStation Vita-, PlayStation 3- ja PlayStation 4 -pelikonsoleille.
Tarjolla oleva ilmaissisältö ja alennukset vaihtelevat viikosta ja kuukaudesta toiseen ja ovat asiakkaan käytössä niin kauan kuin tällä on PlayStation Plus -tilaus aktiivisena. Vaikka tilaus katkeaisi, ovat aiemmin tilille rekisteröidyt sisällöt ladattavissa jälleen, kun tilaus on aktivoitu uudelleen.
PSN-ongelma maaliskuussa 2010

1. maaliskuuta 2010 PlayStation Networkiin iski virhekoodi 8001050F:llä kulkenut maailmanlaajuinen vika, joka esti online-pelaamisen ja joissain tapauksissa jopa yksinpelaamisen. Myös pelitallennukset ja trophy-tiedot olisivat voineet hävitä vian takia. Ongelma raportoitiin vain vanhemmissa PlayStation 3 -malleissa, eikä uusimmissa slim-malleissa. Sony ohjeisti, ettei konsolia kannata käynnistää, sillä monilta käyttäjiltä hävisi tietoja vian takia. Sony selvitti ongelman johtuneen vuoden 2010 karkauspäivästä, joka sekoitti vanhojen PS3-mallien sisäiset kellot. Ongelma korjaantui seuraavana päivänä konsolien kellojen palattua ”normaaliin” kalenteriin.
Tietoturvaongelmat keväällä 2011

Huhtikuussa 2011 Sony tiedotti Networkiin 17.–19. huhtikuuta kohdistuneista hyökkäyksistä, jotka vaaransivat pelaajien käyttäjätiedot, kuten nimen, osoitteen, sähköpostin, syntymäajan sekä palvelun käyttäjätunnuksen ja salasanan. Luottokorttitietojen anastamisesta ei ole varmuutta. Tietomurtoa pidetään yhtenä laajimmista, sillä PlayStationin verkkopalveluita käyttää jopa 80 miljoonaa ihmistä. Myös 330 000 suomalaisen käyttäjän tietoja anastettiin. Tietoturvaongelman takia PlayStation Network oli pois käytöstä Sonyn korjaillessa ongelmaa 20. huhtikuuta – 15. toukokuuta välisenä aikana. Palvelu avautui tietyssä järjestyksessä kaikille maille. Ensiksi avautui muun muassa PlayStation Home -palvelu ja myöhemmin PlayStationStore -verkkokauppa.
PlayStation Plus -logo
Ristikontra

Ristikontra tai ristilappi on neljän pelaajan pareittain pelattava suomalainen korttipeli, jossa on tavoitteena kerätä pistekortteja tikeistä. Lisäksi tavoitteena on saada vastustajat nostamaan kuningatar ja sen jälkeen estää heitä voittamasta kuningasta. Pelistä on olemassa lukuisia muunnelmia.
Korttipelioppaan kirjoittaneen Mikko Saaren mukaan vastaavia pelejä ei löydy maailmalta juurikaan. Peliä on pelattu Suomessa laajasti ja se on ollut etenkin tukkijätkien suosiossa.
Säännöt > Jako ja pelaaminen

Jokaiselle pelaajalle jaetaan kuusi korttia. Etumies ajaa ensimmäiseen tikkiin. Niin kauan kuin pakkaa on jäljellä, on pelaajien kädessä oltava kuusi korttia, eli pelaajat täydentävät kätensä tarvittaessa pakasta kuuteen korttiin. Pelaaja voi laittaa kortin myös suoraan pakasta, jolloin kättä ei tarvitse täydentää. Kolmea kertaa enempää ei saa ajaa uuteen tikkiin samaa numeroa peräkkäin eikä neljännen kuninkaan pelaaminen ole lainkaan sallittua niin kauan kuin pakkaa on jäljellä. Tikin voittaa pelaaja, joka viimeisimpänä pelasi samaa numeroarvoa edustavan kortin, kuin millä tikki aloitettiin ja hän ajaa uuteen tikkiin. Pakan loppuessa pelataan käsikortit loppuun.
Säännöt > Likainen peli ja puhdistaminen

Pelistä saa jännittävämmän, jos ottaa puhdistussäännön mukaan. Pelistä tulee likainen, jos puolue voittaa tikeissään yhden tai useamman kuningattaren ennen pakan loppumista.
Pelin voi puhdistaa voittamalla kuninkaan käsikortteja pelattaessa eli sen jälkeen, kun pakkaa ei enää ole. Tähän perustuu se, että neljättä kuningasta ei saa pelata ennen pakan loppumista. Kyseinen kuningas puhdistaa pelin, vaikka useampia kuningattaria olisi kerätty. Aikaisemmin pelatut kuninkaat eivät vaikuta puhdistamiseen. Peli ei puhdistu, jos kuningas voitetaan tikissä kuningattarella, mutta tässä säännössä on joustovaraa. Puolueen peli ei tule likaiseksi, jos pakkapelin aikana he eivät voittaneet yhtäkään kuningatarta ts. käsikorttien aikana voitetut kuningattaret eivät likaa peliä. Molempien tai ainakin toisen puolueen peli jää väistämättä puhtaaksi, sillä neljäs kuningas päätyy jollekin puolueelle. Puolue, joka voitti ennen pakan loppumista yhden tai useamman kuningattaren, mutta ei käsikorttivaiheessa kuningasta, kokevat häpeällisen tappion ja menevät ”kuselle”. Hävinneille voidaan tarjota pakkaa uusien töiden tekemistä varten, mutta vetää pakka pois ennen kuin he ehtivät koskettaa ja kieltää likasormia koskemasta siihen.
Säännöt > Pisteidenlasku ja pelin voittaminen

Jaon päätteeksi lasketaan pisteet, joita saa ässästä 11 pistettä, kympistä 10 pistettä, kuninkaasta 4 pistettä, kuningattaresta 3 pistettä ja jätkästä 2 pistettä. Puhtaan pelin voittaa puolue, joka saa enemmän pisteitä.
Puhtaan pelin päättyessä 60-60 ratkaistaan lopputulos laskemalla puolueiden korttien lukumäärät tai julistetaan peli tasapeliksi. Likaisen pelin häviää puolue, jonka peli jäi puhdistamatta. Heidän häviönsä voidaan luokitella kusipeliksi tai kusilapiksi.
Säännöt > Erilaisia tappioita

Pistehäviö: Puhdas peli, mutta toisella puolueella on enemmän pisteitä.
Kusipel : Puolueella on vähintään 4 pistettä, mutta heidän pelinsä jäi likaiseksi.
Lappi: Puolueella on < 4 pistettä, mutta peli on puhdas. Eli tikeissä ei ole kuningatarta tai sitten kuningatar, joka kerätty pakan loputtua (jolloin peli ei tule likaiseksi).
Kortiton lappi: Puolueella ei ole tikkejä eikä siten pisteitä.
Kusilappi: Puolueen ainoa pistekortti on kuningatar, joka on kerätty ennen pakan loppumista. Puolue menee "Lappiin kuselle". Tätä pidetään noloimpana häviönä.
Ristijärvi (täsmennyssivu)

Ristijärvi voi tarkoittaa ainakin seuraavia:
Järviä

Ristijärvi, järvi Enontekiöllä
Ristijärvi, järvi Hankasalmella
Ristijärvi, järvi Heinolassa
Ristijärvi, järvi Hyrynsalmella
Ristijärvi, järvi Inarin itäosassa
Ristijärvi, järvi Inarin länsiosassa
Ristijärvi, järvi Inarin Suojanperässä
Ristijärvi, järvi Inarin Tuulijärvellä
Ristijärvi, järvi Inarin Vätsärissä
Ristijärvi, järvi Kauhavalla
Ristijärvi, järvi Kouvolassa
Ristijärvi, järvi Kuhmossa
Ristijärvi, järvi Merikarvialla
Ristijärvi, järvi Orivedellä
Ristijärvi, järvi Posiolla
Ristijärvi, järvi Puolangalla
Ristijärvi, järvi Puumalassa
Ristijärvi, järvi Ranuan koillisosassa
Ristijärvi, järvi Ranuan pohjoisosassa
Ristijärvi, järvi Ristijärvellä
Ristijärvi, järvi Rovaniemellä
Ristijärvi, järvi Savonlinnassa
Ristijärvi, järvi Taivalkoskella
Ristijärvi, järvi Torniossa
Ristijärvi, järvi Valtimolla
Ristijärvi, järvi Vesannolla ja Viitasaarella
Ristijärvi, järvi Virtain Monoskylässä
Ristijärvi, järvi Virtain Siekkiskylässä
Iso ja Pieni Ristijärvi, järviä Saarijärvellä ja Karstulassa
Muita

Ristijärvi, kunta Kainuussa
Ristijärvi, kylä Hankasalmella
Ristijärvi, kylä Orivedellä
Ristijärven rautatieasema, rautatie­liikenne­paikka Ristijärvellä.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ristijärvi”, voi hakea sivunnimihaulla, laajalla sivunnimihaulla tai tekstihaulla.
Robert Opel

Robert Opel (23. lokakuuta 1939 – 7. heinäkuuta 1979) oli yhdysvaltalainen valokuvaaja ja taidegallerian omistaja, joka tunnetaan tekemästään viuhahduksesta vuoden 1974 Oscar-gaalassa.
Opel pääsi backstagelle lehtimiehenä esiintyen ja juoksi alasti gaalan juontaja David Nivenin ohi näyttäen sormillaan voitonmerkkiä, kun Niven oli pyytämässä lavalle Elizabeth Tayloria. Tämän jälkeen Niven vitsaili yleisölle, että on kiehtovaa ajatella viuhahduksen tehneen miehen saavan elämänsä ainoat naurut riisuutumalla ja paljastamalla vajavaisuutensa. Myöhemmin on tuotu esille evidenssiä, jonka mukaan viuhahdus olisi ollut gaalan tuottajan, Jack Healy Jr.:n avustama tempaus. Tapaus toi Opelin julkisuuteen .
Viuhahduksen tapahtuessa Opel oli 34-vuotias. Hän oli Los Angelesin hippien keskuudessa tunnetuimpia henkilöitä, ja hänestä tuli homojen vapautusliikkeen avainhahmoja 1970-luvun lopulla. Viuhahduksen myötä hän sai jonkinlaista katu-uskottavuutta taidepiireissä. Viuhahtelun Opel oli aloittanut muutamia kuukausia ennen vuoden 1974 Oscar-gaalaa. Hän oli esiintynyt alasti Los Angelesin kunnanvaltuuston kokouksissa protestoidakseen suunniteltuja kaupungin uimarantoja koskenutta alastomuuskieltoa vastaan. Opel oli pidätetty yhden kunnanvaltuustossa esiintymisensä jälkeen, jolloin hän esiintyi oikeudessa Setä Samuliksi pukeutuneena. Tuomiona oli neljä kuukautta vankeutta, joka muutettiin myöhemmin ehdonalaiseksi. Tuona vuonna Opel työskenteli freelancer-valokuvaajana The Advocate -nimiselle homojen lehdelle.
Opel eli suurimman osan 1970-luvusta San Franciscossa, jossa hän koki olevansa paikallisen poliisin ahdistelema saatuaan poliisilta yli sata sakkolappua erilaisista rikkeistä. Vuoden 1978 maaliskuussa Opel avasi "Fey-Way Studios" nimisen homotaiteen gallerian San Franciscon Howard Streetille. Kyseessä oli ensimmäinen vain homotaiteeseen erikoistunut näyttelytila. Opelin galleriassa oli muiden näyttelyiden ohella myös Tom of Finlandin ensimmäinen Yhdysvaltojen näyttely. Perinteisten kuvataiteen muotojen lisäksi Opel teki myös kokeellisia elokuvia sekä performanssitaidetta. Hänen asemansa Yhdysvaltojen homotaide-scenessä oli 1970-luvun lopulla kasvanut huomattavaksi. Opelin mukaan hänen kaikissa töissään oli vahva poliittinen viesti. Hän näki mielestään poliittisesti motivoitunutta seksuaalista syrjintää kaikkialla ja halusi ihmisten olevan seksuaalisesti absoluuttisen vapaita.
Opel murhattiin vuoden 1979 heinäkuussa, kun hänen näyttelyynsä murtauduttiin yöllä. Murtautujat olivat huumekauppiaita, joille Opel oli velkaa rahaa. Ryöstösaaliina tuli viisi dollaria sekä kamera. Ryöstäjät saivat rikoksestaan elinkautistuomiot.